ai4bharat/Pralekha huggingface dataset:
وزیراعظم کا دفتر
وزیر اعظم 14 مئی کو پی ایم- کسان یوجنا کے تحت مالی منافع کی آٹھویں قسط جاری کریں گے
وزیر اعظم جناب نریندر مودی 14 مئی کو صبح 11 بجے ویڈیو کانفرنسنگ کے ذریعے پردھان منتری کسان سمّان ندھی  یوجنا کے تحت مالی منافع کی آٹھویں قسط جاری کریں گے۔ اس سے 9.5 کروڑ سے زیادہ مستفیدین کسان کنبوں کو 19000 کروڑ روپے سے زیادہ کی رقم منتقل کرنے میں مدد ملے گی۔ وزیر اعظم اس دوران کسان مستفیدین سے بات چیت بھی کریں گے۔ مرکزی وزیر زراعت بھی اس موقع پر موجود رہیں گے۔
پی ایم- کسان یوجنا کے بارے میں معلومات
پی ایم- کسان یوجنا کے تحت اہل مستفیدین کنبوں کو 6000 روپے سالانہ کا مالی منافع فراہم کیا جاتا ہے، جو چار چار مہینے کی مدت میں 2000 روپے کی تین یکساں قسطوں میں دیا جاتا ہے۔ پیسے براہ راست مستفیدین کے بینک کھاتوں میں ڈالے جاتے ہیں۔ اس اسکیم کے تحت اب تک کسان کنبوں کو 1.15 لاکھ کروڑ روپے سے زیادہ کی اعزازی رقم منتقل کی جا چکی ہے۔
صحت اور خاندانی بہبود کی وزارت
کووڈ-19 کی تازہ صورت حال
نئی دہلی،27/مئی2021،
ایکٹیو کیس مزید کم ہو کر 2419907 ہوئے۔
گزشتہ 24 گھنٹے میں ایکٹیو کیسز میں 75684 کی کمی۔
2.11 لاکھ کیسز کے ساتھ نئے کیسز میں کمی کا رجحان برقرار۔
ابھی تک پورے ملک میں صحت یاب ہونے والے مجموعی مریضوں کی تعداد 24633951 ہے۔گزشتہ 24 گھنٹے کے دوران 283135 مریض صحت یاب ہوئے۔
مسلسل 14ویں دن صحت یاب ہونے والوں کی تعداد یومیہ نئے کیسز سے زیادہ رہی۔ صحت یابی کی شرح بڑھ کر 90.01 فیصد ہوئی۔
ہفتہ وار پوزیویٹی شرح اس وقت 10.93 فیصد ہے۔
یومیہ پوزیویٹی شرح مسلسل تیسرے دن 10 فیصد سے کم 9.79 فیصد رہی۔
ملک گیر سطح پر ٹیکہ کاری مہم کے تحت ابھی تک 20.27 کروڑ ویکسین ڈوزیز دی گئیں۔
امریکہ کے بعد بھارت ایسا دوسرا ملک ہے، جس میں 20 کروڑ ویکسین ڈوزیز دیے جانے کا نشانہ حاصل کیا ہے۔
جانچ کی صلاحیت میں خاطرخواہ اضافہ- پچھلے 24 گھنٹے میں 21.57 لاکھ ٹیسٹ کیے گئے۔
۔۔۔۔۔۔۔۔۔۔۔
U-4865
ش ح۔ ف ا ۔ ت ع۔
(
وزیراعظم کا دفتر
وزیر اعظم نے اندور میں امام حسین  کی شہادت کے یاد گاری عشرہ مبارکہ میں شرکت کی
اجتماع سے خطاب کیا
نئی دلّی ، 14 ستمبر؍ وزیر اعظم جناب نریندر مودی نے آج اندور میں امام حسین  کی شہادت کی یادگار عشرہ مبارکہ کے موقع پر داؤدی بوہرہ برادری کے ایک اجتماع سے خطاب کیا ۔
وزیر اعظم نے امام حسین کی قربانی کو یاد کرتے ہوئے کہا کہ امام حسین ہمیشہ نا انصافی کے خلاف سینہ سپر رہے اور امن و انصاف کی سر بلندی کے لئے جام شہادت نوش کیا ۔ انہوں نے مزید کہا کہ امام حسین کی تعلیمات آج بھی افادیت کی حامل ہیں ۔وزیر اعظم نے ڈاکٹر سیدنا مفضل سیف الدین کے ذریعہ کئے گئے کام کی ستائش کرتے ہوئے کہا کہ قوم کے تئیں محبت اور وابستگی ان کی تعلیمات کا ہال مارک ہیں ۔
وزیر اعظم نے کہا کہ سب کو ساتھ لے کرچلنے کی تہذیب بھارت کو دوسرے ملکوں سے منفرد حیثیت عطا کرتی ہے ۔ ہمیں اپنے ماضی پر فخر ہے ، ہمیں اپنے حال پر اعتماد ہے اور ہم اپنے روشن مستقبل کے تئیںیقین رکھتے ہیں ۔
وزیر اعظم نے داؤدی بوہرہ برادری کے تعاون کو اجاگر کرتے ہوئے کہا کہ داؤدی بوہرہ سماج نے بھارت کی ترقی اور فروغ کے عمل میں ایک کلیدی رول ادا کیا ہے ۔ انہوں نے اس امر کا اظہار کیا کہ برادری تمام دنیا میں بھارت کی ثقافتی قوت کو پھیلانے کے عظیم کام کو جاری رکھے گی ۔
وزیر اعظم نے داؤدی بوہرہ برادری کے ذریعہ کئے گئے مختلف سماجی اقدامات کا ذکر کرتے ہوئے کہا کہ حکومت شہریوں کے معیار زندگی کو بلند کرنے خاص طور پر غریب اور ضرورت لوگوں کے معیارحیات کو بلند کرنے کے لئے کوشاں ہے ۔اس پس منظر میں انہوں نے حکومت کے ذریعہ کئے گئے ترقیاتی مختلف پہل قدمیوںآیوش مان بھارت ، سوئچھ ، بھارت ابھیان اور پردھان منتری آواس یوجنا کا ذکر کیا ۔ انہوں نے کہا کہ یہ پہل قدمیاں عام لوگوں کی زندگی میں تبدیلی لا رہی ہیں ۔
وزیر اعظم نے اندور کے لوگوں کو سوؤچھ سبھارت کو مشن کے طور پر اپنانے کے لئے مبارک باد پیش کی ۔ انہوں نے کہا کہ کل سوچھتا ہی سیوا ہے نامی اسکیم لانچ کی جائے گی اور اور اس عظیم سوچھتا مشن میں لوگ تیزی سے شرکت کریں گے ۔
کاروباری امور میں بوہرہ برادری کی ایمانداری کا ذکر کرتے ہوئے وزیر اعظم نے کہا کہ حکومت ایمان دارکارو باریوں اور کارکنان کی جی ایس ٹی ، اور دیوالیہ پن اور دیوالیہ قرار دیئے جانے کے ضابطے کے توسط سے مدد کرتی ہے ۔ انہوں نے کہا کہ بھارت کی معیشت نمو پذیر ہے اور نیو انڈیا افق پر روشن ہے ۔
مدھیہ پردیش کے وزیر اعلیٰ جناب شیو راج سنگھ چوہان بھی اس موقع پر موجود تھے ۔ ڈاکٹرسید مفضل سیف الدین نے اس سے قبل مثالی کاموں کے لئے وزیر اعظم کی ستائش کی اور ملک کے لئے ان کے ذریعہ انجام دیئے جانے والے امور میں ان کی کامرانی کی تمناکی ۔
۔ ۔ ۔ ۔ ۔
(u.4762
سٹرک ٹرانسپورٹ اور شاہراہوں کی وزارت
جناب نتن گڈکری نے امرت کال کے پہلے بجٹ کو ایک خوشحال اور جامع ہندوستان کے تصور کے طور پر سراہا جس میں ترقی کے ثمرات تمام طبقوں اور شہریوں بالخصوص نوجوانوں، خواتین، کسانوں، او بی سی، ایس سی اور ایس ٹی تک پہنچیں گے
جناب گڈکری نے کہا کہ ملک کو آتم نربھرتا کی طرف گامزن کرتے ہوئے، یہ بجٹ ہندوستان کو نئے دور کے بنیادی ڈھانچے سے آراستہ کرے گا، درآمدات میں کمی کرے گا اور مستقبل کے نقطہ نظر کے ساتھ ہمارے توانائی کے شعبے کو مضبوط کرے گا
سڑک ٹرانسپورٹ اور شاہراہوں کے مرکزی وزیر جناب نتن گڈکری نے کہا ہے کہ وزیر اعظم جناب نریندر مودی کی قیادت میں وزیر خزانہ محترمہ نرملا سیتا رمن کی طرف سے پیش کیا گیا امرت کال کا یہ پہلا بجٹ ایک خوشحال اور جامع ہندوستان کا تصور پیش کر رہا ہے جس میں ترقی کے ثمرات تمام طبقات اور شہریوں تک پہنچیں گے، خاص طور پر ہمارے نوجوانوں، خواتین، کسانوں، او بی سی، ایس سی اور ایس ٹی تک۔ انہوں نے کہا کہ قوم کو آتم نربھرتا کی طرف گامزن کرتے ہوئے، یہ بجٹ ہندوستان کو نئے دور کے بنیادی ڈھانچے سے آراستہ کرے گا، درآمدات میں کمی کرے گا اور ہمارے توانائی کے شعبے کو مستقبل کے نقطہ نظر سے مضبوط کرے گا۔
جناب گڈکری نے کہا کہ جامع ترقی، آخری میل تک پہنچنا، بنیادی ڈھانچہ اور سرمایہ کاری، امکانات کو بڑھانا، سبز ترقی، نوجوانوں کی طاقت، اور مالیاتی شعبے؛ یہ بجٹ مندرجہ بالا 7 ترجیحات کو اپناتا ہے جو ایک دوسرے کی تکمیل کرتے ہیں اور ایک سپت رشی کے طور پر کام کرتے ہیں۔ انہوں نے کہا کہ ’سب کا ساتھ، سب کا پریاس‘ کے ذریعے ’جن بھاگیداری‘ ضروری ہے۔ امرت کال کے لیے ہمارے وژن میں ٹیکنالوجی سے چلنے والی اور علم پر مبنی معیشت شامل ہے، جس میں مضبوط عوامی مالیات اور ایک مضبوط مالیاتی شعبہ شامل ہے۔
جناب گڈکری نے کہا کہ 2014 سے حکومت کی کوششوں نے تمام شہریوں کے لیے بہتر معیار زندگی کو یقینی بنایا ہے۔ فی کس آمدنی دو گنی ہو کر 1.97 لاکھ روپے ہو گئی ہے اور ہندوستانی معیشت پچھلے 9 سالوں میں 10ویں نمبر سے 5ویں نمبر پر آ گئی ہے۔
وزیر موصوف نے کہا کہ زراعت کے لیے ڈیجیٹل پبلک انفراسٹرکچر کو اوپن سورس، اوپن اسٹینڈرڈ پبلک گڈز کے طور پر بنایا جائے گا جس سے کسان مرکوز حل اور زرعی صنعت کے ساتھ ساتھ اسٹارٹ اپس کے لیے تعاون بھی ممکن ہوگا۔
جناب گڈکری نے کہا کہ وہ وزیر مالیات محترمہ نرملا سیتا رمن کا شکریہ ادا کرنا چاہیں گے جنھوں نے قابل تجدید توانائی کے شعبے میں 20,700 کروڑ روپے کی سرمایہ کاری، نیشنل گرین ہائیڈروجن مشن کے لیے 19,700 کروڑ روپے، اور پائیدار اور توانائی مؤثر مستقبل کے لیے وہیکل اسکریپج پالیسی کی دفعات کو نافذ کرنے کی تجویز کی ہے۔
پیٹرولیم اور قدرتی گیس کی وزارت
حکومت ایتھنول پلانٹس قائم کرنے کی حوصلہ افزائی کر رہی ہے
نئی دہلی،19 جولائی ،2021 / چھوٹے صنعت کار ملک کے کسی بھی حصے میں حکومت کی طرف سے کسی بھی طرح کی باقاعدہ منظوری کے بغیر ایتھنول پلانٹس آزادانہ طور پر قائم کر رہی ہیں۔ البتہ، ریاستوں / ماحولیات، جنگلات اور آب و ہوا میں تبدیلی کی وزارت ، / آلودگی پر قابو پانے والے ریاستی بورڈز سے مختلف قانونی منظوریاں حاصل کرنی ضروری ہیں۔ یہ منظوریاں ایتھنول پلانٹ قائم کرنے کے عمل کے دوران کی جانی لازمی ہے۔ اس کے ساتھ ساتھ ڈی ایف پی ڈی چھ فیصد سالانہ سود کو کم کرنے یا بینکوں کی طرف سے لگائے گئے سود کے 50 فیصد ان میں سے جو کوئی بھی کم ہے 5 سال کے لیے اسکیم پر عمل درآمد کر رہی ہےجس میں ایک سال کی پابندی کی مدت شامل ہے۔
مرکزی حکومت ملک کے کسی بھی حصے میں اپنے طور پر ایتھنول پلانٹس قائم نہیں کرتی۔ مرکزی حکومت البتہ، ایتھنول پلانٹس قائم کرنے کی حوصلہ افزائی کر رہی ہے۔
یہ معلومات پیٹرولیم اور قدرتی گیس کے وزیر مملکت جناب رامیسور تیلی نے لوک سبھا میں آج ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
6706U –
(Visitor Counter : 162
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا کہ 2016 میں وزیر اعظم نریندر مودی کے ذریعے شروع کی گئی پہل "جامنی انقلاب" جموں و کشمیر کا "اسٹارٹ اپ انڈیا" میں تعاون ہے ملک میں آج پہلا قومی اسٹارٹ اپ دن منایا گیا
جموں و کشمیر میں زرعی اسٹارٹ اپ کے لیے کاشت کاری میں اروما/لیوینڈر کی کاشت ایک مقبول متبادل بن گئی ہے: ڈاکٹر جتیندر سنگھ
نئی دہلی، 16 جنوری 2022:
مرکزی وزیر مملکت  سائنس و ٹیکنالوجی، وزیر مملکت  ارضیاتی علوم؛ وزیر مملکت برائے پی ایم او، عملہ، عوامی شکایات، پنشن، جوہری توانائی اور خلا، ڈاکٹر جتیندر سنگھ نے آج یہاں کہا کہ "جامنی انقلاب" جموں و کشمیر کا "اسٹارٹ اپ انڈیا" میں تعاون ہے، یہ وہ پہل ہے جس کا آغاز وزیر اعظم نریندر مودی نے 2016 میں کیا تھا، اور آج ہم پہلا قومی اسٹارٹ اپ دن منا رہے ہیں۔
مرکزی وزارت سائنس و ٹیکنالوجی کی جانب سے سائنسی و صنعتی تحقیق کی کونسل  کے ذریعے شروع کیے گئے اروما مشن کے بارے میں بتاتے ہوئے، جس کی وجہ سے بھارت میں معروف "جامنی انقلاب" آیا ہے، وزیر موصوف نے بتایا کہ سی ایس آئی آر کو اپنی جموں میں قائم لیبارٹری انڈین انسٹی ٹیوٹ آف انٹیگریٹیو میڈیسنز  کے ذریعے اضلاع ڈوڈا، کشتواڑ، راجوری اور بعد میں دیگر اضلاع بشمول رامبن، پلوامہ وغیرہ میں بھی کاشت کے لیے اعلی مالیت کے طبی خواص والے کی لیوینڈر کی فصل متعارف کرائی ہے۔ انہوں نے کہا کہ اس مختصر مدت میں زرعی اسٹارٹ اپ کے لیے کاشت کاری میں اروما/لیوینڈر کی کاشت ایک مقبول متبادل بن چکی ہے۔
ایک کم معروف حقیقت کے بارے یں بتاتے ہوئے ڈاکٹر جتیندر سنگھ نے انکشاف کیا کہ ضلع ڈوڈا کے دور دراز گاؤں کھیلانی سے تعلق رکھنے والا بھرت بھوشن نامی نوجوان ایک رول ماڈل سکسیس اسٹوری بن گیا ہے۔ بھوشن نے سی ایس آئی آر-آئی ایم کی مدد سے صرف 0.1 ہیکٹر اراضی میں لیوینڈر کی کاشت شروع کی تھی، لیکن جیسے ہی منافع ملنا شروع ہوا، اس نے اپنے گھر کے ارد گرد مکئی کے باغات کے ایک بڑے علاقے کو بھی لیوینڈر کی کھیتی میں تبدیل کردیا۔ انہوں نے بتایا کہ آج اس کے لیوینڈر کے کھیتوں اور نرسری پر 20 دیگر افراد کام کر رہے ہیں جبکہ اس کے ضلع کے تقریباً 500 کسانوں نے بھی مکئی سے سارا سال پھلنے والے لیوینڈر کی کھیتی کرکے اس کی تقلید کی ہے۔
ڈاکٹر جتیندر سنگھ نے کہا کہ بدقسمتی سے مقامی ذرائع ابلاغ میں کبھی یہ خبر نہیں آئی کہ آئی آئی آر ایم جموں اسٹارٹ اپ کو خوشبو اور لیوینڈر فارمنگ میں مدد کر رہا ہے تاکہ وہ اپنی پیداوار کو فروخت کر سکیں۔ ممبئی میں قائم اجمل بایوٹیک پرائیویٹ لمیٹڈ، ادیتی انٹرنیشنل اور نونیتری گامیکا وغیرہ جیسی ممتاز کمپنیاں ان کی بنیادی خریدار ہیں۔
آزادی کے امرت مہوتسو کی یاد میں ڈاکٹر جتیندر سنگھ نے اعلان کیا کہ سی ایس آئی آر نے مرحلہ اول کی تکمیل کے بعد اروما مشن کا دوسرا مرحلہ شروع کیا ہے۔ آئی آئی ایم کے علاوہ سی ایس آئی آر-آئی ایچ بی ٹی، سی ایس آئی آر-سی آئی ایم اے پی، سی ایس آئی آر-این بی آر آئی نیز سی ایس آئی آر-این ای آئی ایس ٹی بھی اب اروما مشن میں حصہ لے رہے ہیں۔
یہاں اس بات کا ذکر مناسب ہوگا کہ اروما مشن ملک بھر سے اسٹارٹ اپ اور زرعی ماہرین کو راغب کر رہا ہے اور پہلے مرحلے کے دوران سی ایس آئی آر نے 6000 ہیکٹر اراضی پر کاشت میں مدد کی اور ملک بھر میں 46 خواہش مند اضلاع کا احاطہ کیا ہے۔ 44,000 سے زائد افراد کو تربیت دی گئی ہے اور کسانوں کو کئی کروڑ کی آمدنی حاصل ہوئی ہے۔ اروما مشن کے دوسرے مرحلے میں ملک بھر میں 75 ہزار سے زائد کاشتکار خاندانوں کو فائدہ پہنچانے کے مقصد سے 45 ہزار سے زائد ہنرمند انسانی وسائل کو شامل کرنے کی تجویز ہے۔
خلا ء کا محکمہ
اِسرو کی تحقیق و ترقیات کے عمل کو کاروباری شکل دینا
نئی دہلی ، 11 دسمبر / شمال مشرقی خطے  کی ترقی کے وزیر مملکت  ، وزیر اعظم کے دفتر میں وزیر مملکت ، عوامی شکایات ، پنشن ، ایٹمی توانائی اور خلائی امور کے وزیر مملکت ڈاکٹر جتیندر سنگھ نے آج لوک سبھا میں ایک تحریری جواب میں بتایا ہے کہ 6 مارچ ، 2019 ء کو کلّی طور پر حکومتِ ہند کے زیرِ اختیار / مرکزی سرکاری دائرۂ کار کی صنعت کے طور پر ایک نئی کمپنی قائم کی گئی ہے ، جس کا نام ‘‘ نیو اسپیس انڈیا لمیٹیڈ  ’’ ہے ۔ یہ کمپنی خلائی امور کے محکمے کے انتظامی کنٹرول میں کام کرے گی اور انڈین اسپیس ریسرچ آرگنائزیشن  کے مراکز اور ڈی او ایس سے ملحقہ اکائیوں میں انجام دی جانے والی تحقیق و ترقیاتی سرگرمیوں کو کاروباری شکل دینے کے لئے کام کرے گی ۔
این ایس آئی ایل کی تجارتی سرگرمیاں ، خاص طور پر بھارتی صنعتوں کو ٹیکنا لوجی منتقلی میکنزم کے ذریعے خلائی نظام کی تیاری کے لائق بنانے میں مدد دینا ہو گا ۔ ساتھ ہی ساتھ یہ کمپنی بھارتی خلائی پروگرام کے نتیجے میں حاصل ہونےوالے تجارتی مواقع سے استفادہ کرنے کے لئے بھی مواقع تلاش کرے گی ۔
این ایس آئی ایل نے اپنے قیام کے ساتھ ہی تجارتی سرگرمیاں شروع کر دی ہیں ۔
۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔

U. No. 5746
(Visitor Counter : 50
امور داخلہ کی وزارت
مرکزی وزیر داخلہ امت شاہ نے کہا ہے کہ مودی حکومت ملک کے کسانوں کے مفادات کیلئے مسلسل کام کررہی ہے
آج گنّا کسانوں کے لئے مودی حکومت نے ایک اور بڑافیصلہ لیتے ہوئے3500 کروڑ روپئے کی امداد کو منظوری دی
پانچ کروڑ گنّا کسانوں کوفائدہ پہنچانے والے اس فیصلے کیلئے امت شاہ نے وزیراعظم جناب نریندر مودی کاثمیم قلب سے شکریہ ادا کیا
نئی دہلی:16دسمبر، 2020:مرکزی وزیر داخلہ جناب امت شاہ نے کہا ہے کہ مودی حکومت ملک کے کسانوں کے مفادات کیلئے مسلسل کام کررہی ہے۔ ایک ٹوئیٹ میں انہوں نے کہا کہ مودی حکومت نے ایک اور بڑا فیصلہ لیا ہے اور گنّا کسانوں کیلئے 3500 کروڑ روپئے کی امداد کی منظوری دی ہے۔
جناب امت شاہ نے پانچ لاکھ کروڑ گنّا کسانوں، ان کے کنبوں اور اس سیکٹر سے وابستہ پانچ لاکھ ورکروں کو فائدہ پہنچانے والے اس فیصلے کیلئے جناب امت شاہ نے ثمیم قلب سے وزیراعظم جناب نریندر مودی کا شکریہ ادا کیا۔
جناب امت شاہ نے مزید کہا کہ یہ مالی امداد کسانوں کے کھاتوں میں براہ راست جمع کی جائے گی۔
وزیر اعظم جناب نریندر مودی کی صدارت میں اقتصادی اُمور سے متعلق کابینہ کمیٹی نے آج گنّا کسانوں کو 3500 کروڑ روپئے کی مالی امداد دینے کی منظوری دی۔
اس وقت ملک میں تقریباً پانچ کروڑ گنّا کسان اور ان کے کنبے ہیں۔ اس کے علاوہ چینی ملوں میں اور اس کی معاون سرگرمیوں میں کام کرنے والے تقریباً پانچ لاکھ ورکرس ہیں، اور ان سبھی کی روزی روٹی چینی کی صنعت پر منحصر ہے۔
صدر جمہوریہ کا سکریٹریٹ
پارسی نئے سال کے موقع پر صدرجمہوریہ کی مبارکباد
صدر جمہوریہ ہند رام ناتھ کووند نے پارسی نئے سال کے موقع پر تمام باشندگان ملک کو مبارکباد پیش کی ہے۔
ایک پیغام میں ، صدر نے کہا ہے کہ "پارسی نئے سال کے مبارک موقع پر ، میں تمام باشندگان ملک ، خاص طور پر ہمارے پارسی بھائیوں اور بہنوں کے لیے نیک تمناؤں اور نیک خواہشات کا اظہار کرتا ہوں۔
معاشرتی اور قومی زندگی میں پارسی برادری کی شراکت بے مثال ہے۔ ان کی طرز زندگی ، کام کرنے کا منفرد انداز اور اپنی ثقافت کے تحفظ کے تئیں ان کی لازوال عقیدت پارسی برادری کے لیے ہم وطنوں میں قدردانی کا احساس پیدا کرتی ہے۔ پارسی سماج کی طرف سے منایا جانے والا یہ سالانہ تہوار ان کے لیے اور ہم سب کے لیے خوشی اور جوش کا موقع ہے۔
پارسی نئے سال کا یہ تہوار ہر فرد کی زندگی میں اتحاد ، خوشحالی اور خوشیاں لائے اور شہریوں میں باہمی ہم آہنگی اور بھائی چارے کے جذبے کو مزید تقویت بخشے۔''
Click here to see President's message in Hindi
صدر جمہوریہ کا پیغام ہندی زبان میں دیکھنے کے لیے یہاں کلک کریں
۔۔۔۔۔۔۔۔۔۔۔
ش ح – س ک
U. NO. - 7896
(Visitor Counter : 118
بندرگاہوں، جہاز رانی اور آبی راستوں کی وزارت
جہاز رانی کے وزیر جناب سربانند سونووال نے بندرگاہوں کے کام کاج کی ڈیجیٹل مانیٹرنگ کے لئے ’مائی پورٹ ایپ‘ کا آغاز کیا
بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے آج کولکاتا میں بندرگاہ سے متعلق موبائل اپیلی کیشن ’مائی پورٹ ایپ‘ کا آغاز کیا۔ اس ایپ میں بندرگاہ کی تما م تفصیلات ڈیجیٹل طور پر شامل ہیں اور یہ کام کاج کو کو ورچوئل طریقے سے مانیٹر کرتا ہے۔مختلف قسم کی بندرگاہ خدمات حاصل کرنے کےلئے بندرگاہ کو استعمال کرنے والوں کو ذہن میں رکھ کر تیار کئے گئے اس ایپ کا مقصد شفافیت کو فروغ دینا اور بندرگاہ سے متعلق معلومات تک باآسانی رسائی فراہم کرانا ہے۔اس ایپ میں مختلف معلومات مثلاً جہاز برتھنگ، ریک اور انڈینٹ، ریک ریسیٹ، کنٹینر صورتحال، ٹیرف، بلس، بندرگاہ کی چھٹیوں وغیرہ کی معلومات بھی دی گئی اور اس پر کہیں سے بھی ساتوں دن 24 گھنٹے معلومات حاصل کی جاتی ہے اور براہ راست بندرگاہ تک رسائی کی جاسکتی ہے۔ وزیر موصوف مغربی بنگال کے دو روزہ دورے پر ہیں جہاں انہوں نے 352 کروڑ روپے مالیت کے کئی پروجیکٹوں کا افتتاح، آغاز کیا اور انہیں قوم کےنام وقف کیا۔
جناب سونووال نے بندرگاہ کے کام کاج کے لئے قابل تجدید توانائی پیدا کرنے کے لئے ہلدیہ بندرگاہ پر ایک میگا واٹ کے سولر پلانٹ کا افتتاح بھی کیا۔ 14 لاکھ کے ڈبلیو ایچ سالانہ بجلی پیدا کرنے کی گارنٹی شدہ صلاحیت کے ساتھ یہ پروجیکٹ نیشنل سولر مشن کے لئے عہد بندی کو پورا کرنے کے لئے کاربن کے اختراج کو کم کرے گا۔ اس کے نتیجے میں پیدا ہونے والی بجلی کی یونٹ شرح میں بھی کمی آئے گی اور اس سے سالانہ 70 لاکھ روپے کی بچت کرنے میں مدد ملے گی۔
شیاما پرساد مکھرجی پورٹ کی ہلدیہ ڈاک کمپلکس میں بندرگاہ کے کام کاج کو بہتر بنانے کے لئے جی سی برتھ روڈ کی توسیع و ترقی کا کام بھی پور اکیا ہے۔ 1.6 کلو میٹر کی لمبائی میں 29 کروڑ روپے کی لاگت کے اس پروجیکٹ کا مقصد ڈاک کی مغربی سائڈ میں ٹریفک کی آمد و رفت کے لئے کنکٹی وٹی تیار کرنا ہے۔ سڑک کو چوڑا کئے جانے سے سامان جلدی لانے لے جانے میں مدد ملے گی اور ایک ہی سمت ٹریفک چلنے سے حادثات میں کمی آئے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-9854
(Visitor Counter : 135
وزیراعظم کا دفتر
وزیر اعظم نئی دہلی میں اپنی رہائش گاہ پر ماریشس کے وزیر اعظم، بنگلہ دیش کی وزیر اعظم شیخ حسینہ اور امریکی صدر کے ساتھ تین باہمی ملاقاتوں کا اہتمام کریں گے
ایک ایکس پوسٹ میں، وزیر اعظم جناب نریندر مودی نے مطلع کیا ہے کہ وہ ماریشس کے وزیر اعظم پراوند کمار جگناتھ، بنگلہ دیش کی وزیر اعظم شیخ حسینہ اور امریکی صدر جو بائیڈن کے ساتھ آج شام اپنی رہائش گاہ پر تین باہمی ملاقاتوں کا اہتمام کریں گے۔
وزیر اعظم مودی نے یہ بھی بتایا کہ یہ ملاقاتیں ان ممالک کے ساتھ بھارت کے باہمی تعلقات کا جائزہ لینے اور ترقیاتی باہمی تعاون کو مزید مضبوط بنانے کا موقع فراہم کریں گی۔
وزیر اعظم نے ایکس پر پوسٹ کیا؛
’’اس شام، میں اپنی رہائش گاہ پر تین باہمی ملاقاتوں کا منتظر ہوں۔ میں ماریشس کے وزیر اعظم @KumarJugnauth ، بنگلہ دیش کی وزیر اعظم شیخ حسینہ اور @POTUS @JoeBiden سے ملاقات کروں گا۔ یہ ملاقاتیں ان ممالک کے ساتھ بھارت کے باہمی تعلقات کا جائزہ لینے اور ترقیاتی باہمی تعاون کو مزید مضبوط بنانے کے لیے ایک موقع فراہم کریں گی۔‘‘

U.No:9282
(
خواتین اور بچوں کی ترقیات کی وزارت
خواتین و ا طفال کی ترقی کی وزارت کے وزیر مملکت ڈاکٹر منجپارہ مہندر بھائی نے ڈربک، لیہہ میں آنگن واڑی مراکز کا دورہ کیا
پوشن ماہ کے موقع پر آنگن واڑی مراکز کے ذریعہ منعقدہ پوشن میلہ میں شرکت کی
خواتین اور بچوں کی ترقی کی وزارت کے وزیر مملکت ڈاکٹر منجپارہ مہندر بھائی نے آج لیہہ کے ڈربک بلاک کے اپنے دورے کے دوران مان اور اسپنگ مک کے آنگن واڑی مراکز  کا دورہ کیا۔ وزیر موصوف نے پوشن ماہ کے موقع پر ان آنگن واڑی مراکز کے ذریعہ منعقد پوشن میلہ میں بھی شرکت کی۔
اپنے دورے کے دوران وزیر نے آنگن واڑی ورکرس، ہیلپرس اور آنگن واڑی بچوں سے بات چیت کی۔ بات چیت کے دوران، وزیر نے اس موقع پر آنگن واڑی مراکز کے بچوں کی طرف سے کی جانے والی مختلف سرگرمیوں کی تعریف کی۔
چائلڈ ڈیولپمنٹ پروجیکٹ آفیسر ، آئی سی ڈی ایس لیہہ نے وزیر کو پوشن ماہ کے دوران مختلف آنگن واڑی مراکز میں کی جانے والی مختلف سرگرمیوں اور اے ڈبلیو سیز میں فراہم کی جانے والی اضافی غذائیت کے بارے میں بتایا۔
سی ڈی پی او لیہہ نے آنگن واڑی کے بچوں میں شدید غذائی قلت  اور خون کی کمی کی صورتحال کے بارے میں بھی بتایا۔
ماحولیات، جنگلات اور موسمیاتی تبدیلی کی وزارت
بھارت صاف ستھری توانائی کے لئے امریکہ کے ساتھ مل کر کام کرنے کے لئے پابند عہد ہے
موسمیات کے لئے امریکہ کے خصوصی صدارتی ایلچی کا ستمبر میں بھارت کا دورہ کرنے کا غالب امکان
نئی دہلی، 24 اگست 2021:
ماحولیات، جنگلات اور تبدیلی آب و ہوا کے وزیر جناب بھوپیندر یادو نے آج موسمیات کے لئے امریکی خصوصی صدارتی ایلچی  جناب جان کیری کے ساتھ ٹیلی فون پر بات چیت کی اور بھارت۔ امریکہ موسمیات اور صاف ستھری توانائی ایجنڈا2030 شراکت داری و دیگر متعلقہ مسائل کے تحت موسمیاتی کاروائی اور مالی طور پر تیاری مکالمہ  کے سلسلے میں بات چیت کی۔
فریقین نے اس بات پر اتفاق کیا کہ بھارت اور امریکہ ’’بھارت۔امریکہ موسمیات اور صاف ستھری توانائی ایجنڈا 2030 شراکت داری‘‘ کے تحت تعمیری کاموں میں مصروف رہیں گے۔وزیر ماحولیات نے کہا کہ یہ پلیٹ فارمس موسمیاتی کاروائیوں کے لئے ساتھ مل کر کام کرنے کے سلسلے میں بڑے مواقع فراہم کرتے ہیں۔ ساتھ ہی انہوں نے صاف ستھری توانائی کے لئے امریکہ کے ساتھ مل کر کام کرنے کی عہدبستگی پر بھی زور دیا۔
جناب جان کیری، ایس پی ای سی نے بھارت ۔ امریکہ شراکت داری کے جزو کے طور پر موسمیاتی کاروائی اور مالی تیاری مکالمہ  کے آغاز کا ذکر کیا۔ آب و ہوا اور صاف ستھری توانائی ایجنڈا 2030 شراکت داری  پیرس معاہدے کے اہداف کی تکمیل کے لئے جاری دہائی میں سرگرمیوں کو مہمیز کرے گی۔
قوی امکان ہے کہ جان کیری صاف ستھری توانائی کے لئے بھارت۔امریکہ شراکت داری کو مزید مضبوطی فراہم کرنے کے لئے ماہ ستمبر میں بھارت کا دورہ کریں گے۔
ریلوے کی وزارت
جناب اشونی ویشنو نے ہندوستانی ریلوے، مواصلات کی وزارت اور الیکٹرانکس اور اطلاعاتی ٹیکنالوجی کی وزارت میں ‘‘سوچھتا پکھواڑا’’ کا آغاز کیا
16 ستمبر سے 2 اکتوبر 2022 تک ‘‘سوچھتا پکھواڑا’’ منایا جا رہا ہے
جناب اشونی ویشنو نے ماحولیاتی پائیداری پر سالانہ رپورٹ جاری کیا
سالانہ رپورٹ میں غیرضررررساں ماحول اور صاف توانائی کو فروغ دینے کے لیے خالص صفر کے اخراج کی سمت میں ریلوے کی کوششوں کو اجاگر کیا گیاہے
‘‘سوچھتا پکھواڑا’’ کے دوران اسٹیشنوں پر پٹریوں کی صفائی، بڑے اسٹیشنوں تک رسائی اور ریلوے احاطے میں پلاسٹک کے فضلے کے خاتمے پر خصوصی توجہ دی جائے گی
صدر دفاتر ، ڈویژنل دفاتر اور دیگر متعلقہ اداروں میں ملازمین سے سوچھتا کا عہد دلایاگیا
ریلوے، مواصلات اور الیکٹرانکس اور اطلاعاتی ٹیکنالوجی کے مرکزی وزیر جناب اشونی ویشنو نے آج نئی دہلی میں ہندوستانی ریلوے، وزارت مواصلات اور الیکٹرانکس اور انفارمیشن ٹیکنالوجی کی وزارت میں ‘‘سوچھتا پکھواڑا’’ کا آغاز کیا۔
افتتاحی تقریب کے دوران ریلوے، مواصلات اور الیکٹرانکس اور اطلاعاتی ٹیکنالوجی کی وزارت کے سینئر حکام بھی موجود تھے۔
اس موقع پر خطاب کرتے ہوئے جناب اشونی ویشنو نے کہا کہ وزیر اعظم جناب نریندر مودی کی قیادت میں سوچھتا، مشن اور زندگی کا ایک حصہ بن گیا ہے۔ خصوصی توجہ کے شعبے سیوا، سشاشن اور غریب کلیان ہے۔ وزیراعظم نے سیاست کو معاشرے کی خدمت میں بدل دیا ہے۔ انہوں نے کہا کہ سوچھتا پکھواڑا کے دوران ریلوے، مواصلات اور الیکٹرانکس اور اطلاعاتی ٹیکنالوجی کی وزارت کی توجہ ٹی بی کے مریضوں اور میگا بلڈ ڈونیشن کی خدمات پر مرکوز ہونی چاہئے۔
پکھواڑہ کے افتتاحی دن کے دوران جناب ویشنو نے صدردفاتر، ڈویژنل دفاتر اور دیگر متعلقہ اداروں میں ریلوے، مواصلات اور الیکٹرانکس اور اطلاعاتی ٹیکنالوجی کے ملازمین کو سوچھتا کا حلف دلایا۔
سوچھتا پکھواڑا شروع کرنے کے علاوہ، انہوں نے ماحولیاتی پائیداری پر سالانہ رپورٹ بھی جاری کی۔ یہ ایک جامع حوالہ دستاویز ہے جو غیرضرر رساں ماحولیات اور صاف توانائی کو فروغ دینے کے لیے ہندوستانی ریلوے کی طرف سے اٹھائے گئے اقدامات کو نمایاں کرتی ہے۔ یہ رپورٹ توانائی کے تحفظ کے اقدامات جیسے خالص صفر کے اخراج، متبادل ایندھن، قابل تجدید توانائی کا استعمال، پانی کے تحفظ، جنگل بانی، اسٹیشنوں اور اداروں کی گرین سرٹیفیکیشن، بائیو ٹوائلٹس، فضلہ کو ٹھکانے لگانے کے مضبوط بندوبست وغیرہ کے لیے ریلوے کی کوششوں کو اجاگرکرتی ہے۔
ریلوے کی وزارت 16 ستمبر 2022 سے 30 ستمبر 2022 تک سوچھتا پکھواڑا منا رہی ہے۔ وزارت ریلوے نے اسے خود بخود 02 اکتوبر 2022 تک بڑھا دیا ہے۔ اس کا اختتام مہاتما گاندھی کی یوم پیدائش کے ساتھ ہوگا۔
اس سال اسٹیشنوں پر پٹریوں کی صفائی، بڑے اسٹیشنوں تک رسائی اور ریلوے احاطے میں پلاسٹک کے کچرے کے خاتمے پر خصوصی توجہ دی جائے گی۔پکھواڑے کے دوران اسٹیشنوں، ٹرینوں، پٹریوں، کالونیوں اور ریلوے کے دیگر اداروں کی تیزی سے صفائی کی جا رہی ہے اور پلاسٹک کے فضلے کے بندوبست پر خصوصی توجہ دی جا رہی ہے۔
ریلوے لوگوں کی ایک بڑی تعداد کو ایک جگہ سے دوسری جگہ لے جانے کا ایک ماحول دوست ذریعہ ہے اور صاف اور سرسبز ماحول کو فروغ دینے کا علمبردار رہا ہے۔ اس نے ریلوے اسٹیشنوں اور اس کے آس پاس اور ٹرینوں کے ڈبوں میں بائیو ٹوائلٹ لگا کر صاف ماحول فراہم کرنے کے لیے متعدد اقدامات کیے ہیں جس سے پٹریوں کو صاف کرنے، بائیو ڈیگریڈیبل/نان بائیو ڈیگریڈیبل ویسٹ کو الگ کرنے، ٹھوس کچرے کے انتظام وغیرہ میں مدد ملی ہے۔
لوگوں کو بائیو ٹوائلٹ کے استعمال، سنگل یوز پلاسٹک سے بچنے اور حفظان صحت کی عادات پر عمل کرنے کی تربیت کے لیے پی اے سسٹم کے ذریعے ڈیجیٹل میڈیا/سرکاری اعلان کے ذریعے بڑے پیمانے پر بیداری مہم کا منصوبہ تیار کیا گیا ہے۔
سماجی انصاف اور تفویض اختیارات کی وزارت
کووڈ – 19 کی وجہ سے لاک ڈاؤن کی مدت کے دوران بزرگ شہریوں اور اُن کی دیکھ بھال کرنے والوں کے لئے ایڈوائزری
نئی دلّی ، 16 اپریل / سماجی انصاف اور تفویض اختیارات کی وزارت نے صحت اور خاندانی بہبود کی وزارت اور نئی دلّی کے ایمس کے بزرگوں کی صحت کے شعبے کے ساتھ ایڈوائزری تیار کی ہے ، جس پر کووڈ – 19 کی وجہ سے جاری لاک ڈاؤن کی مدت میں تمام بزرگ شہریوں اور اُن کی دیکھ بھال کرنے والوں کے ذریعے عمل درآمد کیا جانا چاہیئے ۔ ریاستوں / مرکز کے زیر انتظام علاقوں کے چیف سکریٹریوں کے نام ایک خط میں سماجی انصاف اور تفویض اختیارات کی وزارت میں سکریٹری جناب آر سبرا منیم نے کہا ہے کہ وہ بزرگ شہری ، جو 60 سال یا اس سے زیادہ عمر کے ہیں اور خاص طور پر وہ لوگ ، جو کسی قسم کی بیماری سے متاثر ہیں ، کووڈ – 19 کے عرصے کے دوران انفیکشن سے ، خاص طور پر جلد متاثر ہو سکتے ہیں ۔ انہوں نے چیف سکریٹریوں پر زور دیا ہے کہ وہ اِس ایڈوائزری کو تمام اضلاع میں ، بزرگ شہریوں کے لئے کام کرنے والے تمام اداروں میں اور اس شعبے کے لئے کام کرنے والی غیر سرکاری تنظیموں کے ذریعے وسیع طور پر مشتہر کریں ۔
ایڈوائزری کی تفصیلات کے لئے یہاں کلک کریں ۔ Link
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1771
(